TVIRTINU

 Nacionalinės mokėjimo agentūros prie

 Žemės ūkio ministerijos direktoriaus

 vyriausiasis patarėjas

 Jonas Valikonis

**(Pavyzdinė protokolo forma**

*taikoma žvejybos ir akvakultūros regiono vietos veiklos grupėms*)

2018-01-24 FR-1113

Vilnius

PIETVAKARIŲ LIETUVOS ŽUVININKYSTĖS REGIONO

VIETOS VEIKLOS GRUPĖS

VIETOS PROJEKTŲ ATRANKOS KOMITETO

2019 M. RUGSĖJO 16 D.POSĖDŽIO

PROTOKOLO DĖSTOMOJI DALIS

2019 m. rugsėjo 16 d.Nr. 1

Kauno plentas 2C, Išlaužo km., Prienų r.sav.

Posėdis vyko – 2019 m. rugsėjo 16 d., 11.30 val.

Posėdžio pirmininkas – Rūta Martišienė, ŽRVVG pirmininkė, vietos projektų atrankos komiteto narė.

Posėdžio sekretorė – Jūratė Čiuknaitė, ŽRVVG VPS administravimo vadovė.

Dalyvavo:

1. Andrius Graužys, Žvejybos ir (arba) akvakultūros verslo sektoriaus atstovas;
2. Darius Svirskis, Žvejybos ir (arba) akvakultūros verslo sektoriaus atstovas;
3. Monika Ražanauskienė, Pilietinės visuomenės sektoriaus atstovė.
4. Donatas Šimukonis, Vietos valdžios sektoriaus atstovas;
5. Rasa Avietynienė, Vietos valdžios sektoriaus atstovė;
6. Gintautas Radžiukynas, Vietos valdžios sektoriaus atstovas;
7. Ingrida Šalčiūtė, Pilietinės visuomenės sektoriaus atstovė;
8. Jūratė Čiuknaitė, Pietvakarių Lietuvos ŽRVVG VPS administravimo vadovė, vietos projektų vertintoja;
9. Rūta Martišienė, Pilietinės visuomenės sektoriaus atstovė;
10. Regina Aušra Širvienė, Žvejybos ir (arba) akvakultūros verslo sektoriaus atstovė;
11. Tomas Čižauskas, Nacionalinės mokėjimo agentūros prie Žemės ūkio ministerijos vyriausias specialistas, vietos projektų atrankos komiteto narys-stebėtojas;
12. Tomas Keršys, Žemės ūkio ministerijos vyriausias specialistas, vietos projektų atrankos komiteto narys-stebėtojas.

Darbotvarkė:

1. Posėdžio darbotvarkės tvirtinimas.
2. Vietos projektų atrankos komiteto darbo reglamento tvirtinimas.
3. Posėdyje dalyvaujančių ŽRVVG PAK narių ir narių stebėtojų ŽRVVG PAK nario ir nario stebėtojo nešališkumo ir konfidencialumo deklaracijų pasirašymas.
4. Kvietimo Nr. 5 pagal VPS prioriteto Nr. 2 „ŽRVVG regiono socialinės gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ VPS priemonės „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) Vietos projektų paraiškų kokybės vertinimo rezultatų suvestinės ir vietos projektų paraiškų kokybės vertinimo ataskaitų svarstymas ir tvirtinimas.
5. Bendrieji klausimai.
6. SVARSTYTA. Posėdžio darbotvarkės tvirtinimas.

Pietvakarių Lietuvos žuvininkystės regiono vietos veiklos grupės pirmininkė Rūta Martišienė pasveikino visus susirinkusius, įsitikino, kad dalyvaujančių vietos projektų atrankos komiteto narių užtenka kvorumui, nurodytam darbo reglamento 18 punkte, pasiekti. Posėdyje dalyvauja 9 vietos projektų atrankos komiteto nariai ir Tomas Keršys, Žemės ūkio ministerijos vyriausias specialistas, vietos projektų atrankos komiteto narys-stebėtojas, Tomas Čižauskas, Nacionalinės mokėjimo agentūros prie Žemės ūkio ministerijos vyriausias specialistas, vietos projektų atrankos komiteto narys-stebėtojas. Pietvakarių Lietuvos žuvininkystės regiono vietos veiklos grupės pirmininkė Rūta Martišienė paklausė posėdžio dalyvių dėl jų nešališkumo, galimo privačių ir viešų interesų konflikto bei konfidencialumo deklaracijų pasirašymo. Pateiktas Rasos Avietynienės prašymas nusišalinti.

 Pietvakarių Lietuvos žuvininkystės regiono vietos veiklos grupės pirmininkė Rūta Martišienė įsitikino, kad dalyvaujančių vietos projektų atrankos komiteto narių užtenka kvorumui, nurodytam darbo reglamento 18 punkte, pasiekti.

 Pirmininkė Rūta Martišienėpasiūlė išrinkti vietos projektų atrankos komiteto pirmininką ir sekretorę. Buvo pasiūlyta vietos projektų atrankos komiteto pirmininke rinkti Rūtą Martišienę, vietos projektų atrankos komiteto sekretore Jūratę Čiuknaitę ir pasiūlyta balsuoti už kandidatūras.

NUTARTA:

* 1. Patvirtinti vietos projektų atrankos komiteto pirmininke Rūtą Martišienę.

Balsavo vienabalsiai.

* 1. Patvirtinti vietos projektų atrankos komiteto sekretore Jūratę Čiuknaitę.

 Balsavo vienabalsiai.

 Vietos projektų atrankos komiteto pirmininkė Rūta Martišienė supažindino su posėdžio darbotvarke ir pasiūlė pritarti posėdžio darbotvarkei ir pasiūlė balsuoti.

 NUTARTA:

1.3. Patvirtinti posėdžio darbotvarkę.

 Balsavo vienabalsiai.

1. SVARSTYTA. Vietos projektų atrankos komiteto darbo reglamento tvirtinimas.

 ŽRVVG VPS administravimo vadovė Jūratė Čiuknaitė pristatė Pietvakarių Lietuvos žuvininkystės regiono vietos veiklos grupėsvietos projektų atrankos darbo reglamentą, kuriame numatyta galimybė, kad „Posėdžiai gali būti vykdomi projekto atrankos komiteto nariams dalyvaujant ir nuotoliniu būdu. Projektų atrankos komiteto nariai, nuotoliniu būdu dalyvaujantys posėdyje, turi turėti galimybę televizoriaus ar kompiuterio ekrane tiesiogiai stebėti kitoje vietoje vykstantį PAK posėdį, atsakyti arba pateikti klausimų, pasidalinti dokumentais su kitapus ekrano esančiais PAK nariais. Pastariesiems nuotoliniame PAK posėdyje dalyvaujantis narys taip pat yra matomas ir jie turi galimybę pateikti jam klausimų, pasidalinti turimais dokumentais ir kita medžiaga“. Ši vietos projektų atrankos darbo reglamento redakcija suderinta su Nacionalinės mokėjimo agentūros prie Žemės ūkio ministerijos vyriausias specialistu Tomu Čižausku.

 Vietos projektų atrankos komiteto pirmininkė Rūta Martišienė pasiūlė balsuoti, kad pritarti Pietvakarių Lietuvos žuvininkystės regiono vietos veiklos grupėsvietos projektų atrankos darbo reglamentui.

NUTARTA:

2.1. Patvirtinti Pietvakarių Lietuvos žuvininkystės regiono vietos veiklos grupėsvietos projektų atrankos darbo reglamentą.

 Balsavo vienbalsiai.

1. SVARSTYTA. Posėdyje dalyvaujančių ŽRVVG PAK narių ir narių stebėtojų ŽRVVG PAK

nario ir nario stebėtojo nešališkumo ir konfidencialumo deklaracijų pasirašymas.

Vietos projektų atrankos komiteto pirmininkė Rūta Martišienė pasiūlė visiems Vietos projektų atrankos komiteto nariams pasirašyti posėdyje dalyvaujančių ŽRVVG PAK narių ir narių stebėtojų ŽRVVG PAK nario ir nario stebėtojo nešališkumo ir konfidencialumo deklaracijas. Visi posėdyje dalyvavę vietos projektų atrankos komiteto nariai pasirašė posėdyje dalyvaujančių ŽRVVG PAK narių ir narių stebėtojų ŽRVVG PAK nario ir nario stebėtojo nešališkumo ir konfidencialumo deklaracijas ir pateikė Vietos projektų atrankos komiteto pirmininkei Rūtai Martišienei.

1. SVARSTYTA. Kvietimo Nr.5 pagal VPS prioriteto Nr. 2 „ŽRVVG regiono socialinės

gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ VPS priemonės „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) Vietos projektų paraiškų kokybės vertinimo rezultatų suvestinės ir vietos projektų paraiškų kokybės vertinimo ataskaitų svarstymas ir tvirtinimas.

Rasa Avietynienė pateikusi prašymą nusišalinti išėjo iš posėdžio.

Vietos projektų atrankos komiteto sekretorė Jūratė Čiuknaitė pristatė, kad pagal „Pietvakarių Lietuvos žuvininkystės regiono vietos veiklos grupės vietos plėtros 2016–2023 m. strategiją“ II VPS prioriteto „ŽRVVG regiono socialinės gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ VPS priemonę „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) yra skirta 288 196,34 Eur (27,17 proc. vietos projektams skirtų lėšų). Iki šiol nebuvo organizuota kvietimų pagal šią priemonę.

 Vietos projektų atrankos komiteto pirmininkė Rūta Martišienė pasiūlė pristatyti vietos projektų vertintojai Jūratei Čiuknaitei vietos projekto paraiškos Nr. PIET-AKVA-SAVA-6.3.2.Ž-5.1. (pareiškėjas – Kazlų Rūdos savivaldybės administracija, vietos projekto pavadinimas „Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“, prašoma paramos suma – 96 065,00 Eur) vietos projektų paraiškų kokybės vertinimo rezultatų suvestinę ir vietos projektų paraiškų kokybės vertinimo ataskaitą.

Posėdžio metu vietos projektų vertintoja Jūratė Čiuknaitė žodžiu pristatė gautų vietos projekto paraiškų pagal Kvietimo Nr. 5 pagal II VPS prioriteto „ŽRVVG regiono socialinės gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ VPS priemonę „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) vietos projektų paraiškų kokybės vertinimo rezultatų suvestines ir vietos projektų paraiškų kokybės vertinimo ataskaitas.

 Jūratė Čiuknaitė pristatė svarstymui vietos projekto paraišką„Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“, ***(Vietos projekto paraiškos atpažinties (registracijos) kodas PIET-AKVA-SAVA-6.3.2.Ž-5.1.).***

 Pareiškėja – Kazlų Rūdos savivaldybės administracija, bendra projekto vertė su PVM –

101 121,06 Eur, bendra projekto vertė be PVM – 83 571,12 Eur, prašoma paramos suma –

96 065,00 Eur.

Projekto „Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“ tikslas **–** vandens nutekėjimo gerinimas ir aplinkos infrastruktūros pritaikymas visuomenės poreikiams Bebruliškės kaime. Projekto „Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“ tikslas – vandens nutekėjimo gerinimas ir aplinkos infrastruktūros pritaikymas visuomenės poreikiams Bebruliškės kaime atitinka ir siekia Pietvakarių Lietuvos Žuvininkystės regiono vietos veiklos grupės vietos plėtros 2016–2023 m. strategijos antro prioriteto „ŽRVVG regiono socialinės gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ priemonės „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) tikslą – „gerinti socialinę gerovę ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ bei remiamas veiklas, nurodytas VPS 9 dalyje „VPS priemonių ir veiklos sričių aprašymas“. Projekto tikslas pilnai atitinka VPS tikslus ir prisidės prie sėkmingo strategijos įgyvendinimo.

 *Projekto uždaviniai:*

 Projekto„Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“ uždaviniai:

1. Įsigyti griovio perteklinių sąnašų šalinimo darbų techninį projektą;

2. Įsigyti viešosios infrastruktūros gerinimo techninį projektą;

3. Atlikti griovio perteklinių sąnašų šalinimo darbus, kurie sukurs kokybiškesnes gyvenimo sąlygas vietos gyventojams bei stiprins žuvininkystės verslą;

4. Įrengti pėsčiųjų taką ir atnaujinti apšvietimą, siekiant pagerinti socialines sąlygas Bebruliškės kaimo bendruomenei;

5. Tvoros įrengimas aplink multifunkcinę sporto aikštelę, didinant vietos gyventojų ir svečių saugumą.

 *Projekto veikla:*

Planuojamas vietos projekto įgyvendinimo laikotarpis – 24 mėn. Projekto„Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“ veiklos ir rezultatai:

1. Įsigys griovio perteklinių sąnašų šalinimo darbų techninį projektą;

2. Įsigys viešosios infrastruktūros gerinimo techninį projektą;

3. Atliks griovio perteklinių sąnašų šalinimo darbus, kurie sukurs kokybiškesnes gyvenimo sąlygas vietos gyventojams bei stiprins žuvininkystės verslą;

4. Įrengs pėsčiųjų taką ir atnaujins apšvietimą, siekiant pagerinti socialines sąlygas Bebruliškės kaimo bendruomenei;

5. Įrengs tvorą aplink multifunkcinę sporto aikštelę, didinant vietos gyventojų ir svečių saugumą.

*Planuojami projekto rezultatai* *(pasiekimų rodikliai):*

|  |  |  |  |
| --- | --- | --- | --- |
| **Eil. Nr.** | **Rodiklio pavadinimas** | **Matavimo vienetas** | **Laukiamo rezultato kiekybinė išraiška** |
| 1. | Paremtų vietos projektų skaičius | (vnt.) | 1 |

*Projekto atitiktis atrankos kriterijams ir surinktų pridėtinės vertės (kokybės) balų skaičius:*

| **Eil. Nr.** | **Vietos projekto kokybės vertinimo kriterijai**  | **Didžiausias kriterijui skiriamas balų skaičius**  | **Vertinimo rezultatas balais** | **Išvados ir pastabos**  |
| --- | --- | --- | --- | --- |
| **1.** | **Į projekto įgyvendinimą įtraukiamas didesnis vietos gyventojų skaičius.****Didžiausias galimas surinkti balų skaičius – 30.****Šis atrankos kriterijus detalizuojamas taip:** | ***30 balų*** |  |  |
| 1.1. | pareiškėjai projekte numato įtraukti nuo 5 iki 7 vietos gyventojų, kurie prisidės savanorišku darbu | *20 balų* | *20 balų* | Atitiktis atrankos kriterijui nustatoma paraiškos vertinimo metu pagal vietos projektų paraiškos 4 lentelėje „Vietos projekto atitiktis vietos projektų atrankos kriterijams“ pagrindimą, kuriame pareiškėjas projekte numato įtraukti 5 vietos gyventojus, kurie prisidės savanorišku darbu. Pėsčiųjų tako įrengimo metu susidariusių statybinių šiukšlių tvarkymas. Įvertinus aukščiau pateiktą informaciją, už šį kriterijų vietos projektas surenka 20 balų. |
| 1.2. | pareiškėjai projekte numato įtraukti 8 ir daugiau vietos gyventojų, kurie prisidės savanorišku darbu | *30 balų* |  | Balai už šį kriterijų nesuteikiami. |
| **2.** | **Pareiškėjas – asocijuota struktūra arba NVO.****Didžiausias galimas surinkti balų skaičius – 40.****Šis atrankos kriterijus detalizuojamas taip:** | ***40 balų*** |  |  |
| 2.1. | Pareiškėja - asocijuota struktūra, kurios veikla susijusi su žuvininkyste, įregistruota ne mažiau kaip prieš 1 m. iki paramos paraiškos pateikimo dienos, o jos nariai ataskaitiniais metais (metai prieš paramos paraiškos pateikimo metus) realizavo savo pagamintos produkcijos ne mažiau kaip 25 tonas (VĮ Žemės ūkio informacijos ir kaimo verslo centro duomenimis) arba NVO, kurios veikla susijusi su žuvininkyste, įregistruota ne mažiau kaip prieš 1 m. iki paramos paraiškos pateikimo dienos. | *30 balų* |  | Balai už šį kriterijų nesuteikiami. |
| 2.2. | Pareiškėja - asocijuota struktūra, kurios veikla susijusi su žuvininkyste, įregistruota ne mažiau kaip prieš 2 m. iki paramos paraiškos pateikimo dienos, o jos nariai ataskaitiniais metais (metai prieš paramos paraiškos pateikimo metus) ir praėjusius ataskaitiniais metais realizavo savo pagamintos produkcijos ne mažiau kaip 25 tonas kasmet (VĮ Žemės ūkio informacijos ir kaimo verslo centro duomenimis) arba NVO, kurios veikla susijusi su žuvininkyste, įregistruota ne mažiau kaip prieš 2 m. iki paramos paraiškos pateikimo dienos | *40 balų* |  | Balai už šį kriterijų nesuteikiami. |
| **3.** | **Pareiškėjas teikia paramos paraišką kartu su partneriais: akvakultūros verslo ūkio subjektais, kurie VĮ Žemės ūkio informacijos ir kaimo verslo centro duomenimis, užaugino ir realizavo savo pagamintos produkcijos ne mažiau kaip 25 tonas per ataskaitinius metus (metai prieš paramos paraiškos pateikimo metus) ir praėjusius ataskaitinius metus** | ***30 balų*** | ***30 balų*** | Vertinama vadovaujantis paraiškos 2 lentelės „Bendra informacija apie vietos projektą“ eilutėje „Informacija apie vietos projekto partnerius“ ir 4 lentelėje „Vietos projekto atitiktis vietos projektų atrankos kriterijams“ pateiktą informaciją, pateiktus dokumentus: jungtinės veiklos sutartį, kurioje aiškiai aprašoma kaip, kokiomis sąlygomis kiekvienas partneris dalyvaus projekto veiklose ir kaip naudosis projekto rezultatais, ir VĮ Žemės ūkio informacijos ir kaimo verslo centro pažymą apie partnerių užaugintą ir realizuotą savo pagamintą produkciją per ataskaitinius metus (metai prieš paramos paraiškos pateikimo metus)ir praėjusius ataskaitinius metus.Paramos paraiška teikiama kartu su partneriu – UAB „Karpis“ (žuvininkystės ūkis). Informacija apie vietos projekto partnerius pateikta paraiškos 2.2 p. Planuojama, jog griovio perteklinių sąnašų šalinimo darbų rezultatais bei viešosios infrastruktūros įrengimo rezultatais naudosis Bebruliškės kaimo ir žuvininkystės ūkio (UAB „Karpis“) bendruomenė. Kokiomis sąlygomis kiekvienas partneris dalyvaus projekto veiklose yra numatyta Jungtinės veiklos sutartyje. UAB „Karpis“ 2016 m. užaugino ir realizavo 80 265,00 kg akvakultūros produkcijos, 2017 m. – 85 557,00 kg. Tai patvirtina prie paraiškos pridedami dokumentai: Kazlų Rudos savivaldybės registracijos pažymėjimas, nustatai, registrų centro išrašas. UAB „Karpis“ registracijos pažymėjimas, įstatai.Jungtinės veiklos sutartis, Pažyma iš VĮ Žemės ūkio informacijos ir kaimo verslo centro.Įvertinus aukščiau pateiktą informaciją ir dokumentus, už šį kriterijų vietos projektas surenka 30 balų. |
|  | **Iš viso:** | **100** | **50** |  |

 Posėdžio metu vietos projektų vertintoja Jūratė Čiuknaitė informavo, kad vietos projektas surenka 50 vietos projekto atrankos kriterijų balus. Privalomas minimalus surinkti balų skaičius – 50. Atsižvelgiant į šią situaciją, nustatyta, jog projektas pakankamai kokybiškas ir sukurs pakankamą pridėtinę vertę siekiant VPS tikslų, todėl siūloma skirti paramą vietos projektui ir rekomenduojama projektą teikti tolesniam tinkamumo skirti paramą vertinimui.

 Pareiškėjos – Kazlų Rūdos savivaldybės administracijos atstovė Rasa Avietynienė buvo pakviesta į posėdį atsakyti į komiteto narių klausimus.

 Vietos projektų atrankos komiteto narys Darius Svirskis paklausė, kiek kainuos techninis projektas ir kokio ilgio bus įrengtas pėsčiųjų takas? Rasa Avietynienė atsakė, kad paraiškoje pagal tris komercinius pasiūlymus, pasirinktas pigiausias pasiūlymas ir tai numatyta 2500,00 Eur su PVM ir kad bus įrengtas 240 metrų pėsčiųjų takas bei pakomentavo darbų sąmatą.

 Pareiškėjos – Kazlų Rūdos savivaldybės administracijos atstovė Rasa Avietynienė, atsakiusi į klausimus išėjo iš posėdžio.

 Vietos projektų atrankos komiteto pirmininkė Rūta Martišienė įsitikino, kad dalyvaujančių vietos projektų atrankos komiteto narių užtenka kvorumui, nurodytam darbo reglamento 18 punkte, pasiekti. Vietos projektų atrankos komiteto pirmininkė Rūta Martišienė, vadovaujantis Žvejybos ir akvakultūros vietos projektų, įgyvendinamų pagal Lietuvos žuvininkystės sektoriaus 2014–2020 metų veiksmų programos priemonę „Vietos plėtros strategijų įgyvendinimas“, administravimo taisyklių, patvirtintų Lietuvos Respublikos žemės ūkio ministro 2017 m. spalio 3 d. įsakymu Nr. 3D-617 „Dėl Žvejybos ir akvakultūros vietos projektų, įgyvendinamų pagal Lietuvos žuvininkystės sektoriaus 2014–2020 metų veiksmų programos priemonę „Vietos plėtros strategijų įgyvendinimas“, administravimo taisyklių patvirtinimo“, 108 punktu bei atsižvelgiant į Pietvakarių Lietuvos žuvininkystės regiono vietos veiklos grupės pateiktą vietos projektų kokybės vertinimo ataskaitą, pasiūlė priimti šią rekomendaciją: skirti paramą vietos projektui ***„Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“, (Vietos projekto paraiškos atpažinties (registracijos) kodas PIET-AKVA-SAVA-6.3.2.Ž-5.1.), pareiškėja – Kazlų Rūdos savivaldybė)*** pagalkvietimo Nr. 5 pagal II VPS prioriteto „ŽRVVG regiono socialinės gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ VPS priemonę „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) ir projektą teikti tolesniam tinkamumo skirti paramą vertinimui ir pasiūlė už tai balsuoti.

NUTARTA:

4.1. Skirti paramą vietos projektui ***„Bebruliškės kaimo aplinkos infrastruktūros gerinimas žuvininkystės verslo ir bendruomenės poreikiams“, (Vietos projekto paraiškos atpažinties (registracijos) kodas PIET-AKVA-SAVA-6.3.2.Ž-5.1.), pareiškėja – Kazlų Rūdos savivaldybė)*** pagalkvietimo Nr. 5 pagal II VPS prioriteto „ŽRVVG regiono socialinės gerovės plėtra, pritaikant infrastruktūrą žuvininkystės verslo ir visuomenės poreikiams, keliant žuvininkystės sektoriaus dirbančiųjų kvalifikaciją“ VPS priemonę „Socialinės gerovės kūrimas ŽRVVG teritorijoje, pritaikant žuvininkystei skirtą infrastruktūrą žuvininkystės verslo ir visuomenės poreikiams“ (kodas BIVP-AKVA-SAVA-1) ir projektą teikti tolesniam tinkamumo skirti paramą vertinimui.

 Balsavo vienbalsiai.

1. SVARSTYTA. Bendrieji klausimai.

Vyko diskusijos dėl Pietvakarių Lietuvos žuvininkystės regiono vietos veiklos grupės 2019 m. paskelbtų kvietimų. Tomas Keršys siūlė aktyviai dalyvauti kvietimuose teikiant projektus.

Posėdžio pirmininkė Rūta Martišienė

Posėdžio sekretorė Jūratė Čiuknaitė